CELEX: 32009D0884
Language: mt
Date: 2009-11-30 00:00:00
Title: 2009/884/KE: Deċiżjoni tal-Kummissjoni tat- 30 ta’ Novembru 2009 li temenda d-Deċiżjoni 2007/116/KE rigward l-introduzzjoni ta’ numri riżervati addizzjonali li jibdew bil- 116 (notifikata bid-dokument numru C(2009) 9425) (Test b’relevanza għaż-ŻEE)

3.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 317/46
            
         DEĊIŻJONI TAL-KUMMISSJONI
   tat-30 ta’ Novembru 2009
   li temenda d-Deċiżjoni 2007/116/KE rigward l-introduzzjoni ta’ numri riżervati addizzjonali li jibdew bil-“116”
   (notifikata bid-dokument numru C(2009) 9425)
   (Test b’relevanza għaż-ŻEE)
   (2009/884/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru [qafas] regolatorju komuni għan-networks ta’ komunikazzjonijiet u servizzi elettroniċi (Direttiva Kwadru) [Direttiva Qafas] (1), u b’mod partikolari l-Artikolu 10(4) tagħha,
   Billi:
   
               (1)
            
            
               Id-Deċiżjoni tal-Kummissjoni 2007/116/KE (2) tirriserva l-firxa nazzjonali ta’ numri li jibdew b’116 għal numri armonizzati ta’ servizzi armonizzati ta’ valur soċjali. L-Anness għal dik id-Deċiżjoni fih lista ta’ numri speċifiċi f’din is-serje numerika u s-servizzi li għalihom huwa riżervat kull numru. Din il-lista tista’ tiġi adattata skont il-proċedura tal-Artikolu 22(3) tad-Direttiva 2002/21/KE.
            
         
               (2)
            
            
               Ġew identifikati żewġ servizzi bħala servizzi ta’ valur soċjali li jistgħu jikkwalifikaw għal numri armonizzati, bażikament linji tal-għajnuna għall-vittmi tal-kriminalità u servizz fuq sejħa medika mhux urġenti. Għal dawn ir-raġunijiet, id-Deċiżjoni 2007/116/KE għandha tiġi aġġornata u għandhom jiġu introdotti numri riżervati addizzjonali. Mhuwiex intenzjonat li n-numru għas-servizz fuq sejħa medika mhux urġenti jieħu post il-112 jew in-numri nazzjonali għal sejħiet ta’ emerġenza f’sitwazzjonijiet ta’ theddida għall-ħajja.
            
         
               (3)
            
            
               Id-Deċiżjoni 2007/116/KE għandha għalhekk tiġi emendata skont dan.
            
         
               (4)
            
            
               Il-miżuri previsti f’din id-Deċiżjoni huma skont l-opinjoni tal-Kumitat tal-Komunikazzjonijiet,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2007/116/KE għandu jinbidel bl-Anness għal din id-Deċiżjoni.
   Artikolu 2
   L-Istati Membri għandhom jieħdu l-miżuri meħtieġa kollha biex jiżguraw li mill-15 ta’ April 2010 l-Awtorità Regolatorja Nazzjonali tkun tista’ tassenja dawk in-numri li ġew miżjuda mal-lista permezz ta’ din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-30 ta’ Novembru 2009.
      
         
            Għall-Kummissjoni
         
         Viviane REDING
         
            Membru tal-Kummissjoni
         
      
   
   
      (1)  ĠU L 108, 24.4.2002, p. 33.
   
      (2)  ĠU L 49, 17.2.2007, p. 30.
   
      ANNESS
      
         Lista ta’ numri riżervati għal servizzi armonizzati ta’ valur soċjali
      
      
                  Numru
               
               
                  Servizz li għalih in-numru huwa riżervat
               
               
                  Kundizzjonijiet speċifiċi marbuta mad-dritt ta’ użu ta’ dan in-numru
               
            
                  116 000
               
               
                  
                     Isem is-servizz:
                  
                  Hotline għat-tfal neqsin
                  
                     Deskrizzjoni:
                  
                  Is-servizz (a) jirċievi telefonati li jirrapportaw tfal neqsin u jgħaddihom lill-pulizija; (b) joffri servizzi ta’ gwida u sostenn lill-persuni responsabbli għat-tfal neqsin; (c) jappoġġa l-investigazzjoni.
               
               
                  Is-servizz huwa kontinwament disponibbli (jiġifieri 24 siegħa kuljum, 7 ijiem fil-ġimgħa, mal-pajjiż kollu).
               
            
                  116 006
               
               
                  
                     Isem is-servizz:
                  
                  Linji tal-għajnuna għall-vittmi tal-kriminalità
                  
                     Deskrizzjoni:
                  
                  Is-servizz jippermetti lill-vittmi tal-kriminalità li jsibu appoġġ emozzjonali fit-tali cirkustanzi, li jkunu infurmati dwar id-drittijiet tagħhom u dwar il-modi kif jitolbu d-drittijiet tagħhom, u jiġu riferuti għall-organizzazzjonijiet rilevanti. B’mod partikolari, jipprovdi informazzjoni dwar (a) il-pulizija lokali u l-proċedimenti kriminali tal-ġustizzja, (b) il-possibbiltajiet ta’ kwistjonijiet ta’ kumpens u assigurazzjoni. Jipprovdi wkoll appoġġ fis-sejbien ta’ sorsi oħra ta’ għajnuna rilevanti għall-vittmi tal-kriminalità.
               
               
                  Fejn is-servizz ma jkunx kontinwament disponibbli (jiġifieri 24 siegħa kuljum, 7 ijiem fil-ġimgħa, mal-pajjiż kollu), il-fornitur tas-servizz għandu jiżgura li l-informazzjoni dwar id-disponibbiltà ssir disponibbli għall-pubbliku f’forma li hija faċilment aċċessibbli, u li matul il-perjodi meta s-servizz ma jkunx disponibbli, dawk li jċemplu għas-servizz ikunu infurmati dwar meta s-servizz se jerġa’ jsir disponibbli.
               
            
                  116 111
               
               
                  
                     Isem is-servizz:
                  
                  Linji tal-għajnuna għat-tfal
                  
                     Deskrizzjoni:
                  
                  Is-servizz jgħin lit-tfal li jeħtieġu l-kura u l-protezzjoni u jqabbadhom ma’ servizzi u riżorsi; jagħti l-opportunità lit-tfal li jesprimu l-inkwiet tagħhom, li jitkellmu dwar kwistjonijiet li qed jaffettwawhom direttament u li jikkuntattjaw lil xi ħadd f’sitwazzjoni ta’ emerġenza.
               
               
                  Fejn is-servizz ma jkunx kontinwament disponibbli (jiġifieri 24 siegħa kuljum, 7 ijiem fil-ġimgħa, mal-pajjiż kollu), il-fornitur tas-servizz għandu jiżgura li l-informazzjoni dwar id-disponibbiltà ssir disponibbli għall-pubbliku f’forma li hija faċilment aċċessibbli, u li matul il-perjodi meta s-servizz ma jkunx disponibbli, dawk li jċemplu għas-servizz ikunu infurmati dwar meta s-servizz se jerġa’ jsir disponibbli.
               
            
                  116 117
               
               
                  
                     Isem is-servizz:
                  
                  Servizz fuq sejħa medika mhux ta’ emerġenza
                  
                     Deskrizzjoni:
                  
                  Is-servizz jidderieġi lil dawk li jċemplu għall-assistenza medika xierqa għall-ħtiġijiet tagħhom, li jkunu urġenti imma mhux ta’ theddida għall-ħajja, speċjalment, imma mhux esklussivament, barra mill-ħinijiet normali tal-uffiċċju, matul tmiem il-ġimgħa u fil-vaganzi pubbliċi. Iqabbad lil min iċempel ma’ persuna kwalifikata u li tagħti l-appoġġ, jew iqabbad lil min iċempel direttament ma’ tabib jew ma’ min imexxi l-klinika kkwalifikati.
               
               
                  Fejn is-servizz ma jkunx kontinwament disponibbli (jiġifieri 24 siegħa kuljum, 7 ijiem fil-ġimgħa, mal-pajjiż kollu), il-fornitur tas-servizz għandu jiżgura li l-informazzjoni dwar id-disponibbiltà ssir disponibbli għall-pubbliku f’forma li hija faċilment aċċessibbli, u li matul il-perjodi meta s-servizz ma jkunx disponibbli, dawk li jċemplu għas-servizz ikunu infurmati dwar meta s-servizz se jerġa’ jsir disponibbli.
               
            
                  116 123
               
               
                  
                     Isem is-servizz:
                  
                  Linji għas-sostenn emozzjonali
                  
                     Deskrizzjoni:
                  
                  Is-servizz jippermetti lil min iċempel li jibbenifika minn relazzjoni umana ġenwina msejsa fuq smigħ li huwa ħieles minn kull ġudizzju. Joffri sostenn emozzjonali lil dawk li jċemplu li jsofru mis-solitudni, fi stat ta’ kriżi psikoloġika jew li jkunu qed jikkontemplaw is-suwiċidju.
               
               
                  Fejn is-servizz ma jkunx kontinwament disponibbli (jiġifieri 24 siegħa kuljum, 7 ijiem fil-ġimgħa, mal-pajjiż kollu), il-fornitur tas-servizz għandu jiżgura li l-informazzjoni dwar id-disponibbiltà ssir disponibbli għall-pubbliku f’forma li hija faċilment aċċessibbli, u li matul il-perjodi meta s-servizz ma jkunx disponibbli, dawk li jċemplu għas-servizz ikunu infurmati dwar meta s-servizz se jerġa’ jsir disponibbli.